wickkiey/tamil-wikipedia-chunked huggingface dataset:
# பட்டாம்பூச்சி வலை

என்பவருக்கு சொந்தமான ஒரு பட்டாம்பூச்சி வலை]]
**பட்டாம்பூச்சி வலை** (*Butterfly net*)(சில நேரங்களில் **வான் பூச்சி வலை** என்று அழைக்கப்படுகிறது) என்பது பூச்சிகளை சேகரிக்கப் பயன்படுத்தப்படும் பல வகையான வலைகளுள் ஒன்றாகும். வலையின் முழுப் அமைப்பும் பொதுவாக மென்மையான பட்டாம்பூச்சி இறக்கைகளின் சேதத்தைக் குறைக்கும் வகையில் இலகுரக கண்ணி மூலம் கட்டமைக்கப்படுகிறது. பூச்சி சேகரிப்பில் பயன்படுத்தப்படும் மற்ற வகை வலைகளில் பீட் வலைகள், நீர் வாழ் உயிரி வலைகள் மற்றும் வீச்சுவலை ஆகியவை அடங்கும். வெவ்வேறு பூச்சிகளைப் பிடிப்பதற்கான வலைகள் வெவ்வேறு கண்ணி அளவுகளைக் கொண்டுள்ளன. நீர் வாழ் உயிரிகளைப் பிடிக்கப்பயன்படும் வலைகள் பொதுவாகப் பெரிய, 'திறந்த' கண்ணிகளைக் கொண்டிருக்கும். சிறிய நீர்வாழ் உயிரினங்களைப் பிடிக்க பொதுவாகப் பூச்சி வலை பயன்படுத்தப்படுகிறது.
# யோகசிக உபநிடதம்

**யோகசிக உபநிடதம்** ( *Yogashikha Upanishad*) என்பது சமசுகிருதத்தில் இயற்றப்பட்ட இந்து சமயத்தின் சிறிய உபநிடதங்களில் ஒன்றாகும். இது நான்கு வேதங்களில் உள்ள இருபது யோக உபநிடதங்களில் ஒன்றாக வகைப்படுத்தப்பட்டுள்ளது.  
இதன் இரண்டு பதிப்புகள் கிடைத்துள்ளன. சில தொகுப்புகளில் அதர்வண வேதத்துடன் இணைக்கப்பட்ட ஒரு குறிப்பும் காணப்படுகிறது. தெலுங்கு மொழித் தொகுப்புகளில் யசுர் வேதத்துடன் இணைக்கப்பட்ட நீண்ட பதிப்பும் காணப்படுகின்றன. நீண்ட பதிப்பு ஆறு அத்தியாயங்களைக் கொண்டுள்ளது. இது குறுகிய பதிப்பை விட நாற்பது மடங்கு நீளமானது. குறுகிய பதிப்பு நீண்ட பதிப்பின் முதல் அத்தியாயத்திற்குள் குறுக்கிடப்படுகிறது.
# யோகசிக உபநிடதம்

## வரலாறு

யோகசிகம் என்பது ஒரு பழங்கால நூல் என உருமேனிய வரலாற்றாசிரியர் *மிர்சியா எலியாட்* கூறுகிறார். அவர் ஒரு தொடர்புடைய காலவரிசையை பரிந்துரைக்கிறார். பின்வரும் இந்து சமய நூல்கள் இயற்றப்பட்ட அதே காலகட்டத்தை அவர் தேதியிட்டார் - மைத்ராயனிய உபநிடதம், மகாபாரதத்தின் போதனை பகுதிகள், தலைமை சந்நியாச உபநிடதங்கள் மற்றும் பிற ஆரம்பகால யோக உபநிடதங்களான பிரம்மபிந்து, பிரம்மவித்யம், தேஜோபிந்து, யோகதத்வம், நாதபிந்து, சுரிகா, தியானபிந்து மற்றும் அமிர்தபிந்து ஆகியன. கவின் பிளட் இந்த உரையை மற்ற யோக உபநிடதங்களுடன் சேர்த்து, கிமு 100 முதல் கிபி 300 வரை இருக்கலாம் என்று தேதியிட்டார்.  
உரையின் சில கையெழுத்துப் பிரதிகள் யோக-சிகோபநிடதம் என்று பெயரிடப்பட்டுள்ளன. 108 உபநிடதங்களின் நவீன சகாப்தத் தொகுப்பில் இராமனால் அனுமனுக்குக் கூறப்பட்ட முக்திகா நியதியின் தொடர் வரிசையில் இது 63 வது இடத்தில் பட்டியலிடப்பட்டுள்ளது.வட இந்தியாவில் பிரபலமான 52 உபநிடதங்களின் கோல்ப்ரூக்கின் பதிப்பில், இது 22 வது இடத்தில் பட்டியலிடப்பட்டுள்ளது. தென்னிந்தியாவில் பிரபலமான நாராயண வரிசை, இந்த உபநிடதத்தை *பிப்லியோதிகா இண்டிகாவில்* 22 வது இடத்தில் கொண்டுள்ளது. 1656 ஆம் ஆண்டு சுல்தான் முகமது தாரா சிக்கோவால் "ஊபனேகட்" என்ற தலைப்பில் பட்டியலிடப்பட்டுள்ளது. ஆலன் தேனியலின் கருத்துப்படி, இந்த உபநிடதம் 12 ராஜயோக உபநிடதங்களில் ஒன்றாகும். அவற்றில் ஏழு கிருஷ்ண யசுர் வேதத்துடனும் ஐந்து சுக்ல யசுர்வேதத்துடனும் இணைக்கப்பட்டுள்ளன.  
12 ஆம் நூற்றாண்டின் முற்பகுதியில் உள்ள கலைக்களஞ்சிய நூலான மனசொல்லாசா, மற்றும் யோகபீஜம் போன்ற ஹத யோக இலக்கியத்தின் பிரிவு 1.2 போன்ற இடைக்கால இந்து இலக்கியங்களில் இந்த உரை தாக்கத்தை ஏற்படுத்தியது.
# யோகசிக உபநிடதம்

## உள்ளடக்கம்

கவிதை வசன நடையில் உரை இயற்றப்பட்டுள்ளது. அத்தியாயம் 1, மிக நீண்டது, வீடுபேறு அடைவதில் யோகாவின் பங்கு பற்றிய விவாதத்தை உள்ளடக்கியது. அதாவது வாழும் போது விடுதலை ( ஜீவன்முக்தி ), மற்றும் அதை விதேகமுக்தி (மறுவாழ்வில் விடுதலை) உடன் வேறுபடுத்துகிறது. முதல் அத்தியாயம் ஓம் என்பது மமூல மந்திரம் என்று வலியுறுத்துகிறது. மேலும் அது ஆண்பால் சிவமாகவும் ஒரு பகுதி பெண் சக்தியாகவும் விவரிக்கிறது. கோபம், பேராசை மற்றும் இத்தகைய உளவியல் நிலைகள் இறுதியில் துக்கத்திற்கு இட்டுச்செல்லும் குறைபாடுகள் என்றும், தூய்மையான உயிரினம் இவற்றுக்கு அப்பாற்பட்டது என்றும், ஒரே நேரத்தில் அறிவு மற்றும் யோகத்தைப் பின்தொடர்வதன் மூலம் மட்டுமே அடைய முடியும் என்றும் அது வலியுறுத்துகிறது.  
யோகசிக உபநிடதத்தின் தெலுங்கு மொழித் தொகுப்புப் பதிப்பானது ஞான- யோகம் (அறிவின் பாதை) பற்றிய விவாதத்திற்கு குறிப்பிடத்தக்கது.  
உரையின் 1 மற்றும் 5 அத்தியாயங்கள் ஆறு வகையான யோகா, குண்டலினி மற்றும் மனித உடலில் உள்ள ஐந்து நெருப்புகளைப் பற்றி விவாதிக்கின்றன. ஹத யோகப் பயிற்சியுடன் ஆறு சக்கரங்கள் பற்றிய விழிப்புணர்வு ஆன்மீக அனுபவத்தின் ஒரு வடிவம் என்று அது வலியுறுத்துகிறது. மனித உடலை, பிரம்மமாக, விஷ்ணுவின் கோவிலாக (உருவகமாக) உரையை வலியுறுத்துகிறது. ஒருவரின் நித்திய ஆன்மா தற்காலிக உடலைப் போலவே இருப்பதாகக் கருதுவது தவறானது.  
மூலாதார சக்கரத்தில் அமைந்துள்ள குண்டலினியின் முதல் முடிச்சு, பிரம்ம கிரந்தி என்று உபநிடதம் விளக்குகிறது. தாந்த்ரீக நூல்கள் யோகாசிக உபநிடதத்தில் இருந்து வேறுபட்டவை என்று ஹரிஷ் ஜோஹ்ரி கூறுகிறார். ஏனெனில் அவை பிரம்ம கிரந்தியை மூன்றாவது சக்கரமான மணிப்பூர சக்கரத்தில் நிலைநிறுத்துவதை அடையாளப்படுத்துகின்றன. யோகக் கலை என்பது ஒரு பயணம். மேலும் ஒரு குருவுடன் ஒரு நிலையான ஆன்மீக பயிற்சியை பரிந்துரைக்கிறது என ஜெர்மானிய இந்தியவியலாளர் ஜோர்ஜ் ஃபியூர்ஸ்டீன் கூறுகிறார்.  
உபநிடதம் ஒருவரின் குருவை ஆன்மீக வழிகாட்டி என்றும் பக்திக்கு தகுதியானவர் என்றும் அழைக்கிறது. குருவை பிரம்மன், விஷ்ணு, அச்சுதன், ஒருவரின் ஆன்மாவுக்கு ஒத்தவர் என்று புகழ்ந்து, பிரபஞ்சத்தில் ஒருவரின் குருவை விட பெரியவர் யாரும் இல்லை என்று அறிவிக்கிறது. ஈஸ்வரன் மற்றும் குருவின் மீது நம்பிக்கை கொண்டவர்கள் பெரியவர்களாக மாறுவார்கள் என்று 2.22 வசனம் கூறுகிறது. உபநிடதத்தின் கடைசி அத்தியாயம் தியானத்தின் மிக உயர்ந்த சுயமான ஆன்மா மற்றும் ஓம் ஆகியவற்றின் முக்கியத்துவத்தை வலியுறுத்துகிறது.
# யோகசிக உபநிடதம்

## இதனையும் பார்க்கவும்

- யோகதத்துவ உபநிடதம்
# சுந்தர்பனி

**சுந்தர்பனி** (**Sunderbani**), வட இந்தியாவின் ஜம்மு காஷ்மீர் ஒன்றியப் பகுதியின் ஜம்மு வருவாய் கோட்டத்தில் உள்ள ரஜௌரி மாவட்டத்தில் உள்ள நகராட்சியுடன் கூடிய சிறு நகரம் ஆகும். சுந்தர்பனி நகரம் மாவட்டத் தலைமையிடமான ரஜௌரி நகரத்திற்கு தென்கிழக்கே 70 கிலோ மீட்டர் தொலைவிலும்; சிறிநகருக்கு தென்கிழக்கே 247 கிலோ மீட்டர் தொலைவிலும் உள்ளது. இது கடல்மட்டத்திலிருந்து 633 மீட்டர் (2077 அடி) உயரத்தில் உள்ளது.
# சுந்தர்பனி

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 7 வார்டுகளும், 1,138 வீடுகளும் கொண்ட சுந்தர்பனி நகரத்தின் மக்கள் தொகை 6,930 ஆகும். அதில் ஆண்கள் 4,598 மற்றும் பெண்கள் 2,332 ஆக உள்ளனர். பாலின விகிதம் 1000 ஆண்களுக்கு 507 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 9% ஆகவுள்ளனர். இதன் சராசரி எழுத்தறிவு 94.1% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 259 மற்றும் 44 ஆகவுள்ளனர்.  
இதன் மக்கள் தொகையில் இந்துக்கள் 90.38%, இசுலாமியர் 3.59%, சீக்கியர்கள் 5.4%, கிறித்தவர்கள் 0.56% மற்றும் பிறர் 0.07% ஆகவுள்ளனர்.
# சுந்தர்பனி

## போக்குவரத்து

சுந்தர்பனி நகரத்திலிருந்து 80 கிலோ மீட்டர் தொலைவில் ஜம்முதாவி சந்திப்பு தொடருந்து நிலையம் உள்ளது. தேசிய நெடுஞ்சாலை எண் 144A சுந்தர்பனி வழியாகச் செல்கிறது.
# பீர்வா

**பீர்வா** (**Beerwah**)வட இந்தியாவில் உள்ள ஜம்மு காஷ்மீர் ஒன்றியப் பகுதியின் பட்காம் மாவட்டத்தின் பீர்வா வருவாய் வட்டத்தின் நிர்வாகத் தலைமையிட நகரமும், நகராட்சியும் ஆகும். பீர்வா பட்காம் நகரத்திற்கு வடமேற்கே 14 கிலோ மீட்டர் தொலைவிலும்; சிறிநகர் நகரதிற்கு தென்மேற்கே 32 கிலோ மீட்டர் தொலைவிலும் உள்ளது. பிர் பாஞ்சல் மலைத்தொடரில் உள்ள பைரம் மலையில் 1,598 மீட்டர் உயரத்தில் அமைந்த பீர்வா நகரம் சுக்நாக் ஆற்றின் கரையில் உள்ளது. இந்நகரைச் சுற்றிலும் உள்ள மலைபகுதிகளில் அடர்ந்த காடுகளும், இயற்கை நீர் ஊற்றுகள் அதிகம் உள்ளதால் இதற்கு பீர்வா எனப்பெயராயிற்று. இது மலைவாழிடமான தூத்பத்ரி செல்வதற்கான நுழைவாயிலாக உள்ளது.
# பீர்வா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 13 வார்டுகள் கொண்ட பீர்வா
நகரத்தின் மக்கள் தொகை 8,192 ஆகும். அதில் ஆண்கள் 4,430 மற்றும் பெண்கள் 3,762 ஆக உள்ளனர். பாலின விகிதம் 1000 ஆண்களுக்கு 849 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 23% ஆகவுள்ளனர். இதன் சராசரி எழுத்தறிவு 61.1% ஆகவுள்ளது. இதன் மக்கள் தொகையில் இசுலாமியர் 99.67%, கிறித்தவர்கள் 0.27% மற்றும் பிறர் 0.06% ஆகவுள்ளனர்.
# போசிசின் பிலோமீலஸ்

**போசிசின் பிலோமீலஸ்** (*Philomelos of Phocis*, ) என்பவர் மூன்றாம் புனிதப் போரில் போசிசின் தளபதியாக இருந்தவர். இவர் ஓனோமார்கசின் சகோதரரும், தியோடிமசின் மகனும் ஆவார்.
# போசிசின் பிலோமீலஸ்

## வாழ்க்கை குறிப்பு

போசிசின் ஆட்சியாளரான பிலோமீலஸ், எசுபார்த்தாவின் உதவியுடன், ஒரு கூலிப்படையை அமைத்து, லோக்ரியர்களை தோற்கடித்தார். பின்னர் இவர் தெல்பியை வென்று உள்ளூர் ஆரக்கிளை முழுமையாக தன் கட்டுப்படில் கொண்டுவந்தார். பின்னர் ஆரக்கிளின் உரிமையாளராக தான் விரும்பியதைச் செய்ய தனக்கு உரிமை உள்ளது என்று ஒப்புக்கொள்ளவேண்டும் என்று ஆரக்கிள்ளின் தலைமை பூசாரியை (பித்தியா) கட்டாயப்படுத்தினார். அதன்பிறகு, இவர் கோயிலின் பொக்கிசங்களையும், அப்பல்லோ கடவுளுக்கு செலுத்தபட்டிருந்த மதிப்புமிக்க காணிக்கை பொருட்கள் அனைத்தையும் எடுத்துக் கொண்டார். பின்னர் அதைக்கொண்டு 10,000 பேர் கொண்ட கூலிப்படைகளைக் கொண்ட கூடுதல் படைகளை உருவாக்கினார். எசுபார்த்தா, ஏதென்சு, கொரிந்து ஆகியவற்றின் ஆதரவுடனும், உதவியுடனும் பிலோமீலஸ் மீண்டும் லோக்ரியர்களையும், தெசலியர்களையும் வென்றார். ஆனால் இவர் கிமு 354 இல் போயோட்டியர்களால் தோற்கடிக்கப்பட்டார். பின்னர் ஒரு குன்றிலிருந்து குதித்து இறந்தார்.
# பனங்குடி அகத்தீசுவரர் கோவில், புதுக்கோட்டை மாவட்டம்

**பனங்குடி அகத்தீசுவரர் கோவில்** தமிழ்நாட்டின் புதுக்கோட்டை மாவட்டம், இலுப்பூர் வட்டம், பனங்குடி ஊராட்சி, பனங்குடி கிராமத்தில் (அஞ்சல் குறியீட்டு எண் 622101) அமைந்துள்ள கற்றளியாகும். பனங்குடி பரமேசுவரர் கோவில் என்பது இதன் மற்றோரு பெயராகும். முத்தரையர்கள் கலைப்பாணியில் அமைந்துள்ள இக்கற்றளி கி.பி. 9 ஆம் நூற்றாண்டைச் சேர்ந்ததாகவும் பிற்காலத்தில் சோழர்களால் புனரமைக்கப்பட்டுள்ளதாகவும் தமிழிணையம் கருதுகிறது. எஸ் ஆர் பாலசுப்ரமணியம், இக்கற்றளி விஜயாலய சோழன் (கி.பி. 848-871 CE) காலத்தைச் சேர்ந்தது என்று கருதுகிறார்.
# பனங்குடி அகத்தீசுவரர் கோவில், புதுக்கோட்டை மாவட்டம்

## அமைவிடம்

இவ்வூர் அன்னவாசலிலிருந்து 2.5 கி.மீ. தொலைவிலும், சித்தன்னவாசலிலிருந்துு 6.6 கி.மீ. தொலைவிலும், புதுக்கோட்டையிலிருந்து 12.2 கி.மீ. தொலைவிலும், இலுப்பூரிலிருந்து 13.1 கி.மீ. தொலைவிலும், நார்த்தாமலையிலிருந்து13.5 கி.மீ. தொலைவிலும், திருமயத்திலிருந்து 26.2 கி.மீ. தொலைவிலும், கொடும்பாளூரிலிருந்து 30.3 கி.மீ. தொலைவிலும், திருச்சிராப்பள்ளியிலிருந்து 47.5 கி.மீ. தொலைவிலும், அமைந்துள்ளது. இதன் புவியமைவிடம் 10°26'16.2"N அட்சரேகை 78°42'59.தீர்க்க ரேகை ஆகும். 2011 ஆம் ஆண்டில் மேற்கொள்ளப்பட்ட மக்கள்தொகை கணக்கெடுப்பின்படி இவ்வூரின் மக்கள் தொகை 2,335 (ஆண்கள் 1,178, பெண்கள் 1,157) ஆகும்.
# பனங்குடி அகத்தீசுவரர் கோவில், புதுக்கோட்டை மாவட்டம்

## கோவில் அமைப்பு

கிழக்கு நோக்கி அமைந்துள்ள இந்தச் சிறிய கற்றளிி கி.பி. 9 ஆம் நூற்றாண்டின் தொடக்ககாலச் சோழர் கலைப்பாணியில் அமைந்த சிவன் கோவிலாகும். இக்கோவிலின் மூலவர் அகத்தீசுவரர்; அம்பாள் சிவகாமசுந்தரி ஆவார். இக்கோவிலில் பொறிக்கப்பட்ட கல்வெட்டுகள் இக்கோவில் இறைவனை பனங்குடி பரமேசுவரன் என்று பதிவுசெய்துள்ளன.  
கருவறை விமானம் உபானம், ஜகதி, திரிபட்டைக் குமுதம், மேலும் கீழும் கம்புகள் தழுவிய கண்டம், பட்டிகை ஆகிய உறுப்புகளுடன் கூடிய அதிட்டானம் பாதபந்த வகையைச் சேர்ந்ததாகும். இவற்றில் எவ்வித அழகணிகளும் காணப்படவில்லை. அதிட்டனத்திற்கு மேலே அமைந்துள்ள சுவர்கள் நான்கு அரைத்தூண்களைக் கொண்டு மூன்று பத்திகளாகப் பிரிக்கப்பட்டுள்ளன. கருவறைப் புறச் சுவரின் சாலைப் பத்தியில் அரைத்தூண்களின் அணைப்பில் அகழப்பட்ட கோட்டங்கள் வெறுமையாகக் காணப்படுகின்றன. கோட்டங்களின் மேற்புறத்தில் இரட்டை வளைவு கொண்ட மகர தோரணங்கள் செதுக்கப்பட்டுள்ளன.  
அரைத்தூண்களுக்கு மேலே அமைந்துள்ள விரிகோணப் போதிகைகள் உத்திரம் தாங்குகின்றன. பிரஸ்தர உறுப்புகளாக வாஜனமும் அதற்குமேல் வலபியும் அமைந்துள்ளன. வாலபியில் பூத கண வரிசை இடம்பெற்றுள்ளது. இதற்கு மேலே கூரை அமைந்துள்ளது. கூரை முன்னிழுப்புப் பெற்று கபோதமாக நீட்சி பெற்றுள்ளது. கபோதத்தில் பக்கத்திற்கு இரண்டு வீதம் கூடுகள் இடம்பெற்றுள்ளன. கருவறையின் கூரைக்கு மேலே பூமிதேசம் இடம்பெற்றுள்ளது. பூமிதேசத்தில் யாளி வரியும் மூலைகளில் மகரத்தலைகளும் காட்டப்பட்டுள்ளன. நான்கு புற மூலைகளிலும் வெளிப்புறம் பார்த்தவாறு நின்ற நிலையில் நான்கு நந்திகளின் உருவங்கள் செதுக்கப்பட்டுள்ளன.  
பனங்குடி அகத்தீசுவரர் கோவில் கருவறையின் மீது அமைந்த விமானம் ஏகதள நாகர விமானம் ஆகும். ஏகதள விமானம் ஒரு நிலையைக் கொண்டிருக்கும். விமானத்தின் சிகரம், கிரீவம், தூபி ஆகியன சதுர வடிவில் அமைக்கப்பட்டிருந்தால் அது நாகர விமான வகையைச் சேர்ந்தது ஆகும். சதுர வடிவுடன் கூடிய கிரீவத்தின் நாற்புறமும் கிரீவ கோட்டங்கள் அமைந்துள்ளன. கிரீவ கோட்டங்களில் கிழக்கில் சுப்பிரமணியர், தெற்கில் தட்சிணாமூர்த்தி, மேற்கில் விஷ்ணு, வடக்கில் பிரம்மன் ஆகிய தெய்வங்களுக்கான திருமேனிகள் கட்டப்பட்டுள்ளன. கிரீவக் கோட்டத்தின் மேல் உள்ள மகாநாசிகைகள் வெறுமையாக உள்ளன. நாகர சிகரத்திற்கு மேல் மகா பத்மவரி என்ற அமைப்பு விரிந்த தாமரை மலர் போன்று காட்டப்பட்டுள்ளது இதனை அடுத்து நான்முக தூபி காட்டப்பட்டுள்ளது.  
தொடக்ககால சோழர் கோவில்களில் சூரியன், சப்த மாதர்கள், விநாயகர், கார்த்திகேயர், தவ்வை, சந்திரன், சண்டிகேசுவரர் மற்றும் நந்தி உள்ளிட்ட அட்ட பரிவார தெய்வங்களை உள்ளடக்கிய உபகோயில்களை அமைப்பது வழக்கம் என்று எஸ் ஆர் பாலசுப்ரமணியன் குறிப்பிட்டுள்ளார். இக்கோவில் வளாகத்தில் தவ்வைை, விநாயகர் மற்றும் நாகர் உள்ளிட்ட பல சிற்பங்கள் கண்டறியப்பட்டதாகவும் எஸ் ஆர் பாலசுப்ரமணியன் குறிப்பிட்டுள்ளார்.
# பனங்குடி அகத்தீசுவரர் கோவில், புதுக்கோட்டை மாவட்டம்

## கல்வெட்டுகள்

- முத்தரையர்கள் கலைப்பாணியில் அமைந்துள்ள இக்கற்றளி கி.பி. 9 ஆம் நூற்றாண்டைச் சேர்ந்ததாகவும் பிற்காலத்தில் சோழர்களால் புனரமைக்கப்பட்டுள்ளதாகவும் தமிழிணையம் கருதுகிறது.
- இக்கோவிலின் வடக்குச் சுவரில் பொறிக்கப்பட்டுள்ள பரகேசரிவர்மனின் 14 ஆம் ஆட்சியாண்டைச் சேர்ந்த கல்வெட்டு இக்கோவில் இறைவனை பனங்குடி பரமேசுவரன் என்று குறிப்பிடுகிறது. இறைவனுக்கு அகத்தியேசுவரர் என்ற பெயர் எப்போது முதல் சூட்டப்பட்டது என்று உறுதியாகத் தெரியவில்லை. எழுத்தமைதியின் அடிப்படையில் இக்கல்வெட்டின் காலம் கி.பி. 9 அல்லது 10 ஆம் நூற்றாண்டைச் சேர்ந்ததாகக் கருதப்படுகிறது. எஸ்.ஆர்.பாலசுப்பிரமணியன் இக்கல்வெட்டு குறிக்கும் பரகேசரிவர்மன் விஜயாலய சோழன் (கி.பி. 848-871 CE) என்று கருதுகிறார். கே வி சௌந்தர ராஜன் முதலாம் பராந்தகனே (கி.பி. 907-955) பரகேசரிவர்மன் என்று கருதுகிறார்.
- கற்றளியின் மேற்கு சுவரில் பொறிக்கப்பட்டுள்ள மூன்றாம் குலோத்துங்க சோழன் கல்வெட்டு சிதைந்துள்ளது. (No 180 of the Inscriptions in the Pudukkottai State)
- இக்கற்றளியின் மேற்குச் சுவரில் பொறிக்கப்பட்ட பாண்டிய மன்னன் மாறவர்மன் குலசேகர பாண்டியனின் (1268-1308 CE) நான்காம் ஆட்சியாண்டைச் சேர்ந்த முற்றுப்பெறாத 28 வரிகள் கொண்ட தமிழ் கல்வெட்டு, கோநாட்டில் உள்ள பனங்குடியில் உள்ள கோயில் அறங்காவலர்கள் மற்றும் குடியிருப்பாளர்கள் ஒரு தேவதான நிலத்தின் மதிப்பீட்டை நிர்ணயித்துத பதிவு.செய்துள்ளது.
# மருத்துவப் பணிக்கான தேசியத் தகுதித் தேர்வு

**மருத்துவப் பணிக்கான தேசியத் தகுதித் தேர்வுகள்** (**National Exit Test** (சுருக்கமாக:**NExT**), 2023-ஆம் ஆண்டு முதல் இறுதியாண்டு மருத்துவம் படிக்கும் அனைத்து எம்.பி.பி.எஸ் எனப்படும் இளநிலை மருத்துவப் படிப்பு மாணவர்கள் இத்தேர்வின் முதல் பகுதியில் தேர்ச்சி பெற்றவர்கள் மட்டுமே மருத்துவமனைகளில் ஓராண்டு பயிற்சி மருத்துவராக (ஹவுஸ் சர்ஜன்) பணியாற்ற அனுமதிக்கப்படுவர். பின்னர் இத்தேர்வின் இரண்டாம் பகுதியில் தேர்ச்சி பெற்றவர்கள் மட்டுமே பொதுமக்களுக்கு மருத்துவம் பார்க்க தேசிய மருத்துவ ஆணையத்தால் அனுமதி வழங்கப்படும். மேலும் இரண்டாம் பகுதி தேர்வில் அதிக மதிப்பெண் எடுத்தவர்களுக்கு மட்டுமே முதுநிலை மருத்துவப் படிப்புகளில் சேர அனுமதிக்கப்படுவர். இப்புதிய தேர்வு முறை அடுத்த ஆண்டு டிசம்பர் 2023 முதல் நடைமுறைக்கு வருகிறது.  
இப்புதிய தேர்வு முறையால் நீட் முதுநிலை மருத்துவத்திற்கான தேர்வு மற்றும் அயல்நாட்டில் இளநிலை மருத்துவம் படித்த மாணவர்கள் இந்தியாவில் மருத்துவப் பணி மேற்கொள்ள தனித்தேர்வுகள் எழுத தேவையில்லை.  
நெக்ஸ்ட் தேர்வு தொடர்பான நடை முறைகள் இனிமேல் அறிவிக்கப்படும். இந்தத் தேர்வை, மருத்துவ அறிவியலுக்கான தேசிய தேர்வுகள் வாரியம் வாயிலாக நடத்தாமல், புது தில்லி எய்ம்ஸ் மூலம் நடத்தப்பட உள்ளது.
# மருத்துவப் பணிக்கான தேசியத் தகுதித் தேர்வு

## தேர்வு முறை

நெக்ஸ்ட் தேர்வு இரு பகுதிகளாகக் கொண்டது: எழுத்துத் தேர்வு (NEXT-1) மற்றும் செய்முறை தேர்வு (NEXT-2).
# மருத்துவப் பணிக்கான தேசியத் தகுதித் தேர்வு

## தேர்வு முறை

### நெக்ஸ்ட்: 1

இத்தேர்வானது மருத்துவக் கல்லூரிகளில் இளநிலை மருத்துவம் (எம்பிபிஎஸ்) படிக்கும் இறுதியாண்டு மாணவர்கள் சாதாரணமாக எழுதும் தேர்வுக்கு பதிலாக நெக்ஸ்ட் 1 தேர்வு இந்தியா முழுவதற்குமாக நடத்தப்படும் எழுத்துத் தேர்வாகும். இத்தேர்வில் வெற்றி பெற்றவர்கள் மட்டுமே மருத்துவ மனைகளில் பயிற்சி மருத்துவராக பணியாற்றத் (ஹவுஸ் சர்ஜன்) தகுதி பெறுவார். வெளிநாடுகளில் மருத்துவம் படித்த மாணவர்களும் நெக்ஸ்ட் 1 தேர்வில் தேர்ச்சி பெற்ற பின்னரே மருத்துவமனைகளில் பயிற்சி மருத்துவருவராக பணியாற்ற முடியும். இத்தேர்வில் 50% விழுக்காடு மதிப்பெண் எடுத்தவர்கள் மட்டுமே தேர்ச்சி அடைந்தவர்களாக கருதப்படுவர். ஆனால் இந்த மதிப்பெண்ணால் மருத்துவ முதுநிலை படிப்புகளுக்கு தகுதி பெறமுடியாது.
# மருத்துவப் பணிக்கான தேசியத் தகுதித் தேர்வு

## தேர்வு முறை

### நெக்ஸ்ட்: 2

மருத்துவமனையில் ஓராண்டு பயிற்சி மருத்துவராக பணியாற்றியவர்கள், மருத்துவராக பணியாற்ற அல்லது முதுநிலை மருத்துவம் படிக்க வேண்டுமெனில் **நெக்ஸ்ட் 2** செயல்முறை தேர்வில் தேர்ச்சி பெற வேண்டும். இதன் மூலம் நீட் முதுநிலை மருத்துவத்திற்கான தேர்வு நீக்கப்படுகிறது. நெக்ஸ்ட் தேர்வுகள் இந்தியா முழுவதும் டிசம்பர் 2023 முதல் நடைமுறைக்கு வருகிறது.
# நிறவுருவம் (நிறந்தாங்கி)

**குரோமோபிளாஸ்ட்கள்** அல்லது நிறந்தாங்கி என்பது பிளாஸ்டிட்கள், நிறமி தொகுப்பு மற்றும் குறிப்பிட்ட ஒளிச்சேர்க்கை யூகாரியோட்களில் சேமிப்பதற்கு காரணமான பன்முக உறுப்புகள் ஆகும்.குளோரோபிளாஸ்ட்கள் மற்றும் லுகோபிளாஸ்ட்கள் உட்பட மற்ற அனைத்து பிளாஸ்டிட்களைப் போலவே அவை சிம்பியோடிக் புரோகாரியோட்களிலிருந்து வந்தவை என்று கருதப்படுகிறது.  
தேனீ ஆர்க்கிட்டில் உள்ள இதழ்கள் மற்றும் செப்பல்களின் நிறம் குரோமோபிளாஸ்ட் எனப்படும் தாவர உயிரணுக்களில் உள்ள ஒரு சிறப்பு உறுப்பு மூலம் கட்டுப்படுத்தப்படுகிறது.
# நிறவுருவம் (நிறந்தாங்கி)

## உள்ளடக்கம்

- செயல்பாடு
- அமைப்பு மற்றும் வகைப்பாடு
- பரிணாமம்
- ஆராய்ச்சி
- ஒப்பிடு
- குறிப்புகள்
# நிறவுருவம் (நிறந்தாங்கி)

## செயல்பாடு

குரோமோபிளாஸ்ட்கள் பழங்கள், பூக்கள், வேர்கள் மற்றும் அழுத்தமான மற்றும் வயதான இலைகளில் காணப்படுகின்றன, மேலும் அவை அவற்றின் தனித்துவமான நிறங்களுக்கு காரணமாகின்றன. இது எப்போதும் கரோட்டினாய்டு நிறமிகளின் திரட்சியின் பாரிய அதிகரிப்புடன் தொடர்புடையது. பழுக்க வைக்கும் போது குளோரோபிளாஸ்ட்களை குரோமோபிளாஸ்ட்களாக மாற்றுவது ஒரு சிறந்த உதாரணம்.  
அவை பொதுவாக முதிர்ந்த திசுக்களில் காணப்படுகின்றன மற்றும் ஏற்கனவே இருக்கும் முதிர்ந்த பிளாஸ்டிட்களிலிருந்து பெறப்படுகின்றன. பழங்கள் மற்றும் பூக்கள் கரோட்டினாய்டுகளின் உயிரித்தொகுப்புக்கு மிகவும் பொதுவான கட்டமைப்புகள் ஆகும், இருப்பினும் சர்க்கரைகள், மாவுச்சத்துகள், லிப்பிடுகள், நறுமண கலவைகள், வைட்டமின்கள் மற்றும் ஹார்மோன்களின் தொகுப்பு உட்பட மற்ற எதிர்வினைகள் அங்கு நிகழ்கின்றன. குளோரோபிளாஸ்ட்கள் மற்றும் குரோமோபிளாஸ்ட்களில் உள்ள டிஎன்ஏ ஒரே மாதிரியாக உள்ளது.தக்காளி குரோமோபிளாஸ்ட்களின் திரவ குரோமடோகிராபி பகுப்பாய்வு நடத்தப்பட்ட பிறகு டிஎன்ஏவில் ஒரு நுட்பமான வேறுபாடு கண்டறியப்பட்டது, இது சைட்டோசின் மெத்திலேஷன் அதிகரித்ததை வெளிப்படுத்தியது .  
குரோமோபிளாஸ்ட்கள் ஆரஞ்சு கரோட்டின், மஞ்சள் சாந்தோபில்ஸ் மற்றும் பல்வேறு சிவப்பு நிறமிகள் போன்ற நிறமிகளை ஒருங்கிணைத்து சேமிக்கின்றன. எனவே, அவற்றின் நிறம் அவை கொண்டிருக்கும் நிறமியைப் பொறுத்து மாறுபடும். குரோமோபிளாஸ்ட்களின் முக்கிய பரிணாம நோக்கம் மகரந்தச் சேர்க்கை செய்பவர்களை ஈர்ப்பது அல்லது விதைகளை சிதறடிக்க உதவும் வண்ணப் பழங்களை உண்பவர்கள். இருப்பினும், அவை கேரட் மற்றும் இனிப்பு உருளைக்கிழங்கு போன்ற வேர்களிலும் காணப்படுகின்றன. தாவரங்களின் மற்றபடி நீர் நிறைந்த பகுதிகளில் அதிக அளவு நீரில் கரையாத சேர்மங்களை அவை குவிக்க அனுமதிக்கின்றன.  
இலையுதிர் காலத்தில் இலைகள் நிறத்தை மாற்றும் போது , அது பச்சை குளோரோபில் இழப்பால் ஏற்படுகிறது , இது ஏற்கனவே இருக்கும் கரோட்டினாய்டுகளை அவிழ்த்துவிடும். இந்த வழக்கில், ஒப்பீட்டளவில் சிறிய புதிய கரோட்டினாய்டு உற்பத்தி செய்யப்படுகிறது - இலை முதிர்ச்சியுடன் தொடர்புடைய பிளாஸ்டிட் நிறமிகளின் மாற்றம் பழங்கள் மற்றும் பூக்களில் காணப்படும் குரோமோபிளாஸ்ட்களுக்கு செயலில் மாற்றத்திலிருந்து சற்றே வித்தியாசமானது.  
சில வகையான பூக்கும் தாவரங்கள் உள்ளன, அவை கரோட்டினாய்டுகளைக் கொண்டிருக்கவில்லை. இதுபோன்ற சந்தர்ப்பங்களில், குரோமோபிளாஸ்ட்களை ஒத்திருக்கும் மற்றும் சில நேரங்களில் பார்வைக்கு வேறுபடுத்த முடியாத பிளாஸ்டிட்கள் இதழ்களுக்குள் உள்ளன. செல் வெற்றிடங்களில் அமைந்துள்ள அந்தோசயினின்கள் மற்றும் ஃபிளாவனாய்டுகள் நிறமியின் பிற நிறங்களுக்கு காரணமாகின்றன.  
"குரோமோபிளாஸ்ட்" என்ற சொல் எப்போதாவது நிறமியைக் கொண்ட *எந்த* பிளாஸ்டிட்டையும் உள்ளடக்குவதற்குப் பயன்படுத்தப்படுகிறது. பெரும்பாலும் அவற்றுக்கும் பல்வேறு வகையான லுகோபிளாஸ்ட்களுக்கும், நிறமிகள் இல்லாத பிளாஸ்டிட்களுக்கும் இடையிலான வேறுபாட்டை வலியுறுத்துவதற்காக. இந்த அர்த்தத்தில், குளோரோபிளாஸ்ட்கள் ஒரு குறிப்பிட்ட வகை குரோமோபிளாஸ்ட் ஆகும். இன்னும், "குரோமோபிளாஸ்ட்" என்பது குளோரோபில் தவிர வேறு நிறமிகளுடன் கூடிய பிளாஸ்டிட்களைக் குறிக்கப் பயன்படுத்தப்படுகிறது.
# நிறவுருவம் (நிறந்தாங்கி)

## அமைப்பு மற்றும் வகைப்பாடு

ஒளி நுண்ணோக்கியைப் பயன்படுத்தி குரோமோபிளாஸ்ட்களை வேறுபடுத்தி நான்கு முக்கிய வகைகளாக வகைப்படுத்தலாம். முதல் வகை துகள்களுடன் கூடிய புரோட்டீக் ஸ்ட்ரோமாவால் ஆனது. இரண்டாவது புரத படிகங்கள் மற்றும் உருவமற்ற நிறமி துகள்களால் ஆனது. மூன்றாவது வகை புரதம் மற்றும் நிறமி படிகங்களால் ஆனது. நான்காவது வகை ஒரு குரோமோபிளாஸ்ட் ஆகும், இதில் படிகங்கள் மட்டுமே உள்ளன. ஒரு எலக்ட்ரான் நுண்ணோக்கி இன்னும் பலவற்றை வெளிப்படுத்துகிறது, இது குளோபுல்கள், படிகங்கள், சவ்வுகள், ஃபைப்ரில்கள் மற்றும் குழாய்கள் போன்ற உட்கட்டமைப்புகளை அடையாளம் காண அனுமதிக்கிறது . குரோமோபிளாஸ்ட்களில் காணப்படும் உட்கட்டமைப்புகள் அது பிரிக்கப்பட்ட முதிர்ந்த பிளாஸ்டிடில் காணப்படவில்லை.  
எலக்ட்ரான் நுண்ணோக்கியைப் பயன்படுத்தி உட்கட்டமைப்புகளின் இருப்பு, அதிர்வெண் மற்றும் அடையாளம் காண்பது, மேலும் வகைப்படுத்தலுக்கு வழிவகுத்தது, குரோமோபிளாஸ்ட்களை ஐந்து முக்கிய வகைகளாகப் பிரிக்கிறது: குளோபுலர் குரோமோபிளாஸ்ட்கள், கிரிஸ்டலின் குரோமோபிளாஸ்ட்கள், ஃபைப்ரில்லர் குரோமோபிளாஸ்ட்கள், குழாய் குரோமோபிளாஸ்ட்கள் மற்றும் சவ்வு குரோமோபிளாஸ்ட்கள். வெவ்வேறு வகையான குரோமோபிளாஸ்ட்கள் ஒரே உறுப்பில் இணைந்து வாழ முடியும் என்பதும் கண்டறியப்பட்டுள்ளது. பல்வேறு வகைகளில் உள்ள தாவரங்களின் சில எடுத்துக்காட்டுகள் மாம்பழங்கள் , குளோபுலர் குரோமோபிளாஸ்ட்கள் மற்றும் கேரட் ஆகியவை படிக நிறமூர்த்தங்களைக் கொண்டவை.  
சில குரோமோபிளாஸ்ட்கள் எளிதில் வகைப்படுத்தப்பட்டாலும், மற்றவை பல வகைகளின் சிறப்பியல்புகளைக் கொண்டுள்ளன, அவை அவற்றை வைப்பதை கடினமாக்குகின்றன. தக்காளிகள் கரோட்டினாய்டுகளைக் குவிக்கின்றன, முக்கியமாக லைகோபீன் படிகங்கள் சவ்வு வடிவ அமைப்புகளில் உள்ளன, அவை அவற்றை படிக அல்லது சவ்வு வகைகளில் வைக்கலாம்.
# நிறவுருவம் (நிறந்தாங்கி)

## பரிணாமம்

குறிப்பிட்ட நிறங்கள் குறிப்பிட்ட மகரந்தச் சேர்க்கைகளை ஈர்க்கும் என்பதால், மகரந்தச் சேர்க்கையாளர்கள் பூவைப் பார்வையிடும் பிளாஸ்டிட்கள் . வெள்ளை பூக்கள் வண்டுகளை ஈர்க்கும் , தேனீக்கள் பெரும்பாலும் வயலட் மற்றும் நீல நிற பூக்களால் ஈர்க்கப்படுகின்றன, மேலும் பட்டாம்பூச்சிகள் பெரும்பாலும் மஞ்சள் மற்றும் ஆரஞ்சு போன்ற வெப்பமான வண்ணங்களால் ஈர்க்கப்படுகின்றன.
# நிறவுருவம் (நிறந்தாங்கி)

## ஆராய்ச்சி

குரோமோபிளாஸ்ட்கள் பரவலாக ஆய்வு செய்யப்படவில்லை மற்றும் அரிதாகவே அறிவியல் ஆராய்ச்சியின் முக்கிய மையமாக உள்ளன. *அவர்கள் பெரும்பாலும் தக்காளி செடியில் ( சோலனம் லைகோபெர்சிகம்* ) ஆராய்ச்சியில் பங்கு வகிக்கின்றனர் . பயிரிடப்பட்ட தக்காளியில் பழுத்த பழத்தின் சிவப்பு நிறத்திற்கு லைகோபீன் காரணமாகும், அதே நேரத்தில் பூக்களின் மஞ்சள் நிறம் சாந்தோபில்ஸ் வயலக்சாண்டின் மற்றும் நியோக்சாந்தின் காரணமாகும் .  
கரோட்டினாய்டு உயிரியக்கவியல் குரோமோபிளாஸ்ட்கள் மற்றும் குளோரோபிளாஸ்ட்கள் இரண்டிலும் ஏற்படுகிறது . தக்காளி பூக்களின் குரோமோபிளாஸ்ட்களில், கரோட்டினாய்டு தொகுப்பு Psyl, Pds, Lcy-b மற்றும் Cyc-b ஆகிய மரபணுக்களால் கட்டுப்படுத்தப்படுகிறது. இந்த மரபணுக்கள், மற்றவற்றுடன் கூடுதலாக, உறுப்புகள் மற்றும் கட்டமைப்புகளில் கரோட்டினாய்டுகளை உருவாக்குவதற்கு காரணமாகின்றன. எடுத்துக்காட்டாக, Lcy-e மரபணு இலைகளில் அதிகமாக வெளிப்படுத்தப்படுகிறது , இதன் விளைவாக கரோட்டினாய்டு லுடீன் உற்பத்தி செய்யப்படுகிறது.  
வெள்ளை பூக்கள் தக்காளி செடிகளில் உள்ள ஒரு பின்னடைவு அலீலால் ஏற்படுகிறது . பயிரிடப்பட்ட பயிர்களில் குறைந்த மகரந்தச் சேர்க்கை விகிதத்தைக் கொண்டிருப்பதால் அவை விரும்பத்தக்கவை அல்ல. ஒரு ஆய்வில், வெள்ளைப் பூக்களில் இன்னும் குரோமோபிளாஸ்ட்கள் இருப்பது கண்டறியப்பட்டது. அவற்றின் இதழ்கள் மற்றும் மகரந்தங்களில் மஞ்சள் நிறமி இல்லாதது CrtR-b2 மரபணுவில் உள்ள ஒரு பிறழ்வு காரணமாக உள்ளது, இது கரோட்டினாய்டு உயிரியக்கவியல் பாதையை சீர்குலைக்கிறது.  
குரோமோபிளாஸ்ட் உருவாக்கத்தின் முழு செயல்முறையும் மூலக்கூறு மட்டத்தில் இன்னும் முழுமையாக புரிந்து கொள்ளப்படவில்லை. இருப்பினும், எலக்ட்ரான் நுண்ணோக்கி குளோரோபிளாஸ்டில் இருந்து குரோமோபிளாஸ்டுக்கு மாற்றத்தின் ஒரு பகுதியை வெளிப்படுத்தியுள்ளது. இண்டர்கிரானல் தைலகாய்டுகள் மற்றும் கிரானா ஆகியவற்றின் சிதைவுடன் உள் சவ்வு அமைப்பை மறுவடிவமைப்பதன் மூலம் மாற்றம் தொடங்குகிறது . தைலகாய்டு பிளெக்ஸஸ் எனப்படும் ஒழுங்கமைக்கப்பட்ட சவ்வு வளாகங்களில் புதிய சவ்வு அமைப்புகள் உருவாகின்றன. புதிய சவ்வுகள் கரோட்டினாய்டு படிகங்கள் உருவாகும் இடமாகும். புதிதாக ஒருங்கிணைக்கப்பட்ட இந்த சவ்வுகள் தைலகாய்டுகளிலிருந்து வரவில்லை, மாறாக பிளாஸ்டிட்டின் உள் சவ்விலிருந்து உருவாகும் வெசிகிள்களில் இருந்து வருகிறது. மிகவும் வெளிப்படையான உயிர்வேதியியல் மாற்றம் ஒளிச்சேர்க்கை மரபணு வெளிப்பாட்டைக் குறைப்பதாகும், இது குளோரோபில் இழப்பு மற்றும் ஒளிச்சேர்க்கை செயல்பாட்டை நிறுத்துகிறது .  
ஆரஞ்சுகளில் , கரோட்டினாய்டுகளின் தொகுப்பு மற்றும் குளோரோபில் காணாமல் போனதால், பழத்தின் நிறம் பச்சை நிறத்தில் இருந்து மஞ்சள் நிறமாக மாறுகிறது. ஆரஞ்சு நிறம் பெரும்பாலும் செயற்கையாக சேர்க்கப்படுகிறது - வெளிர் மஞ்சள்-ஆரஞ்சு என்பது உண்மையான குரோமோபிளாஸ்ட்களால் உருவாக்கப்பட்ட இயற்கையான நிறமாகும்.  
வலென்சியா ஆரஞ்சுகள் *சிட்ரிஸ் சினென்சிஸ் எல்* என்பது புளோரிடா மாநிலத்தில் பரவலாக வளர்க்கப்படும் ஒரு ஆரஞ்சு. குளிர்காலத்தில், வலென்சியா ஆரஞ்சுகள் அவற்றின் உகந்த ஆரஞ்சு-தோல் நிறத்தை அடைகின்றன, அதே நேரத்தில் வசந்த காலத்திலும் கோடைகாலத்திலும் பச்சை நிறத்திற்கு மாறும். குரோமோபிளாஸ்ட்கள் பிளாஸ்டிட் வளர்ச்சியின் இறுதிக் கட்டம் என்று முதலில் கருதப்பட்டாலும், 1966 ஆம் ஆண்டில் குரோமோபிளாஸ்ட்கள் குளோரோபிளாஸ்ட்களாக மாறக்கூடும் என்று நிரூபிக்கப்பட்டது, இது ஆரஞ்சுகள் மீண்டும் பச்சை நிறமாக மாறுகிறது.
# நிறவுருவம் (நிறந்தாங்கி)

## ஒப்பிடு

- பிளாஸ்டிட்
- குளோரோபிளாஸ்ட் மற்றும் எட்டியோபிளாஸ்ட்
- குரோமோபிளாஸ்ட்:- நிறமி உள்ளது (குளோரோபிளாஸ்ட் தவிர).  
1.லைகோபீன்;- தக்காளியின் சிவப்பு நிறம். 2.காபசாந்தைன்;-மிளகாயின் சிவப்பு நிறம். 3.பி-கரோட்டின்;- கேரட் சிவப்பு நிறம். 4.சாந்தோபில்;- மஞ்சள் நிறம். 5.அந்தோசயனின்;- மஞ்சள் அல்லது ஊதா நிறம்.  
- பிசின்
- அமிலோபிளாஸ்ட்
- எலையோபிளாஸ்ட்
- புரோட்டினோபிளாஸ்ட்
# சொ. ஞானசம்பந்தன்

**சொ. ஞானசம்பந்தன்** (*S. Gnanasambandan*, 11 பிப்ரவரி 1926 – 7 மார்ச் 2021) என்பவர் புதுச்சேரியில் பிறந்த தமிழ் எழுத்தாளரும் மொழிபெயர்ப்பாளரும் ஆவார். தமிழ்ப்புலவர் பட்டம் பெற்றவர். இவர் காரைக்கால் மலையப் பெருமாளின் தம்பி பெயரனாவார்.
# சொ. ஞானசம்பந்தன்

## வாழ்க்கைக் குறிப்பு

1926 ஆம் ஆண்டு புதுச்சேரி காரைக்காலில் பிறந்தார். வியட்நாம் மற்றும் பிரான்சில் பணியாற்றி, தாயகம் திரும்பி அரசுப் பள்ளியில் ஆசிரியராகப் பணியாற்றினார். 1986 இல் தலைமையாசிரியராகப் பணிநிறைவு செய்தார்.
# விக்கிப்பீடியா:Statistics/weekly/13-Nov-2022
| 214 | 5.116.128.215 | 0 | 1 | 0 | 0 | 0 | 0 | 0 | 1 | 6 |  |
| 215 | 2210385vishalrs | 0 | 0 | 0 | 0 | 0 | 0 | 1 | 1 | 0 |  |
| 216 | Ishwarya Christite | 0 | 0 | 0 | 0 | 0 | 0 | 1 | 1 | 0 |  |
| 217 | 2401:4900:338C:F4B8:1:0:456E:F00A | 0 | 0 | 0 | 0 | 0 | 0 | 1 | 1 | 0 |  |
| 218 | 2402:4000:11C3:BEC1:2:1:2422:8549 | 0 | 1 | 0 | 0 | 0 | 0 | 0 | 1 | 156 |  |
| 219 | 117.248.88.93 | 0 | 1 | 0 | 0 | 0 | 0 | 0 | 1 | 1 |  |
| 220 | OPoh78 | 0 | 1 | 0 | 0 | 0 | 0 | 0 | 1 | 214 |  |
| 221 | HARIKRISHNAN | 0 | 1 | 0 | 0 | 0 | 0 | 0 | 1 | 131 |  |
| 222 | 2409:4072:6312:BF77:0:0:608:E8AC | 0 | 1 | 0 | 0 | 0 | 0 | 0 | 1 | 6 |  |
| 223 | உலோ.செந்தமிழ்க்கோதை | 0 | 1 | 0 | 0 | 0 | 0 | 0 | 1 | 0 |  |
| 224 | 2220333rinusri | 0 | 0 | 0 | 0 | 0 | 0 | 1 | 1 | 0 |  |
| 225 | Pavithra chinnakaruppan | 0 | 1 | 0 | 0 | 0 | 0 | 0 | 1 | 15 |  |
| 226 | 2402:3A80:1829:FCAF:1F47:2A9:3992:2390 | 0 | 1 | 0 | 0 | 0 | 0 | 0 | 1 | 0 |  |
| 227 | Iyyappankadayam | 0 | 0 | 0 | 0 | 0 | 0 | 1 | 1 | 0 |  |
| 228 | PrasannA BraiN | 0 | 1 | 0 | 0 | 0 | 0 | 0 | 1 | 1 |  |
| 229 | Ayishagazzali | 0 | 1 | 0 | 0 | 0 | 0 | 0 | 1 | 0 |  |
| 230 | 125.99.241.246 | 0 | 1 | 0 | 0 | 0 | 0 | 0 | 1 | 1491 |  |
| 231 | 2401:4900:1CC8:B299:B9C7:AC08:28A5:7025 | 0 | 1 | 0 | 0 | 0 | 0 | 0 | 1 | 0 |  |
| 232 | 157.49.87.243 | 0 | 1 | 0 | 0 | 0 | 0 | 0 | 1 | 0 |  |
| 233 | இ.பு.ஞானப்பிரகாசன் | 0 | 1 | 0 | 0 | 0 | 0 | 0 | 1 | 0 |  |
| 234 | 2409:4072:6D8C:83C9:8BC6:124D:441D:FCA3 | 0 | 1 | 0 | 0 | 0 | 0 | 0 | 1 | 41 |  |
| 235 | 2409:4072:38F:C604:F4AC:E8CD:1E48:EC77 | 0 | 1 | 0 | 0 | 0 | 0 | 0 | 1 | 0 |  |
| 236 | 2401:4900:232A:585A:1:1:9E39:59F8 | 0 | 1 | 0 | 0 | 0 | 0 | 0 | 1 | 2 |  |
| 237 | 2401:4900:173C:8AC6:7134:8222:BC10:AEEC | 0 | 1 | 0 | 0 | 0 | 0 | 0 | 1 | 0 |  |
| 238 | 2401:4900:1C0F:342F:7C66:62:AB8C:61D1 | 0 | 1 | 0 | 0 | 0 | 0 | 0 | 1 | 0 |  |
| 239 | 49.205.84.57 | 0 | 1 | 0 | 0 | 0 | 0 | 0 | 1 | 64 |  |
| 240 | 2240753punitha | 0 | 1 | 0 | 0 | 0 | 0 | 0 | 1 | 0 |  |
| 241 | Lommes | 0 | 1 | 0 | 0 | 0 | 0 | 0 | 1 | 0 |  |
| 242 | 2402:3A80:183F:7FD1:D801:34FF:FE42:241 | 0 | 1 | 0 | 0 | 0 | 0 | 0 | 1 | 109 |  |
| 243 | 115.99.245.141 | 0 | 1 | 0 | 0 | 0 | 0 | 0 | 1 | 1 |  |
| 244 | 2001:E68:659F:5500:3994:697D:A044:1BC0 | 0 | 1 | 0 | 0 | 0 | 0 | 0 | 1 | 372 |  |
| 245 | Muralikrishna m | 0 | 1 | 0 | 0 | 0 | 0 | 0 | 1 | 0 |  |
| 246 | 106.197.104.11 | 0 | 1 | 0 | 0 | 0 | 0 | 0 | 1 | 10450 |  |
| 247 | Prajwalgowda.24 | 0 | 1 | 0 | 0 | 0 | 0 | 0 | 1 | 8 |  |
| 248 | 2409:4072:794:1360:108C:547F:9DEC:4C1D | 0 | 1 | 0 | 0 | 0 | 0 | 0 | 1 | 0 |  |
| 249 | 122.11.212.245 | 0 | 1 | 0 | 0 | 0 | 0 | 0 | 1 | 624 | } |
# மாநிலங்களவைத் தேர்தல்கள் 1996

**மாநிலங்களவைத் தேர்தல்கள் 1996** (*1996 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவையின் உறுப்பினர்களைத் தேர்ந்தெடுப்பதற்காக 1996ஆம் ஆண்டு நடைபெற்ற தேர்தல்கள் ஆகும். இத்தேர்தல்களின் மூலம் 17 மாநிலங்களிலிருந்து 59 உறுப்பினர்கள் தேர்ந்தெடுக்கப்பட்டனர். இதில் மிசோரம் மாநிலத்திலிருந்து 1 உறுப்பினரும் சம்மு காசுமீர், உத்தராகாண்டம் மற்றும் உத்தரப்பிரதேசத்திலிருந்து தேர்ந்தெடுக்கப்பட்ட 15 உறுப்பினர்களும் அடங்குவர்.
# மாநிலங்களவைத் தேர்தல்கள் 1996

## தேர்தல்கள்

பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுக்க 1996ல் தேர்தல் நடத்தப்பட்டது. *பட்டியல் முழுமையடையவில்லை.*
# மாநிலங்களவைத் தேர்தல்கள் 1996

## தேர்தல்கள்

### தேர்ந்தெடுக்கப்பட்ட உறுப்பினர்கள்

1996ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1996-2002 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 2002ஆம் ஆண்டில் ஓய்வு பெற்றனர்.  
மாநில - உறுப்பினர் - கட்சி
**மாநிலங்களவை உறுப்பினர் பதவிக்காலம் 1996-2002**  
| - | மகாராட்டிரம் | சுரேசு ஏ கேசுவானி | சுயே |
| --- | --- | --- | --- |
| மகாராட்டிரம் | வேதபிரகாசு பி. கோயல் | பாஜக |  |
| மகாராட்டிரம் | எசு. பி. சவாண் | இதேகா |  |
| மகாராட்டிரம் | முகேஷ்பாய் ஆர் பட்டேல் | எசு எசு |  |
| மகாராட்டிரம் | சூர்யபன் இரகுநாத் பாட்டீல் வகதனே | பாஜக |  |
| மகாராட்டிரம் | ஆதிக் சிரோல்கர் | எசு எசு |  |
| மகாராட்டிரம் | என்.கே.பி. சால்வ் | இதேகா |  |
| ஒரிசா | ஹிபீ | இதேகா |  |
| சம்மு காசுமீர் | சைபுதீன் சோஸ் | சகாமாக | பதவி விலகல் 10/03/1998, மக்களவை |
| சம்மு காசுமீர் | குஷோக் நவாங் சம்பா ஸ்டான்சின் | சகாமாக | இடைத் தேர்தல் ஏப்ரல் 1998 |
| சம்மு காசுமீர் | ஷரீஃப்-உத்-தின் ஷாரிக் | சகாமாக |  |
| சம்மு காசுமீர் | குலாம் நபி ஆசாத் | இதேகா |  |
| சம்மு காசுமீர் | மிர்சா அப்துல் ரஷீத் | -- |  |
| உத்தரப்பிரதேசம் | அகிலேசு தாசு | பசக |  |
| உத்தரப்பிரதேசம் | சுனில் சாஸ்திரி | இதேகா |  |
| உத்தரப்பிரதேசம் | அமர் சிங் | சவா |  |
| உத்தரப்பிரதேசம் | சுன்னி லால் சௌத்ரி | பாஜக | இறப்பு 03/12/2000 |
| உத்தரப்பிரதேசம் | சியாம் லால் | பாஜக | 16/02/2001 முதல் |
| உத்தரப்பிரதேசம் | தேவி பிரசாத் சிங் | பாஜக |  |
| உத்தரப்பிரதேசம் | காந்தி ஆசாத் | பசக |  |
| உத்தரப்பிரதேசம் | ஆர்.என். ஆர்யா | பசக |  |
| உத்தரப்பிரதேசம் | நரேந்திர மோகன் | பாஜக | இறப்பு 20/09/2002 |
| உத்தரப்பிரதேசம் | ராஜ்நாத் சிங் சூர்யா | பாஜக |  |
| உத்தரப்பிரதேசம் | பல்வந்த் சிங் ராமுவாலியா | எசு ஏ டி |  |
| உத்தரப்பிரதேசம் | ஆசம் கான் | சவா | பதவி விலகல் 09/03/2002 |
| உத்தரப்பிரதேசம் | மனோகர் காந்த் தியானி | பாஜக | உத்தரப்பிரதேசத்திலிருந்து 08/11/2000 முதல் |
| உத்தரகாண்டம் | மனோகர் காந்த் தியானி | பாஜக | உத்தராகண்டத்திலிருந்து 09/11/2000 முதல் |
| மணிப்பூர் | டபிள்யூ. அங்கௌ சிங் | இதேகா | } |
# மாநிலங்களவைத் தேர்தல்கள் 1996

## இடைத்தேர்தல்

கீழ்க்கண்ட இடைத்தேர்தல் 1996 ஆம் ஆண்டு நடைபெற்றது.
**மாநிலங்களவை உறுப்பினர் பதவிக்காலம் 1996-2002**  
| அரியானா | கே. எல். போசுவால் | இதேகா | (தேர்தல் 13/02/1996; 1998 வரை) |  |
| --- | --- | --- | --- | --- |
| மகராட்டிரம் | ராம் கப்சே | பாஜக | (தேர்தல் 27/09/1996 1998 வரை ) |  |
| மகராட்டிரம் | சஞ்சய் நிருபம் | எசு எசு | (தேர்தல் 27/09/1996 2000 வரை) |  |
| உத்தரப்பிரதேசம் | தாரா சிங் சவுகான் | பிஎஸ்பி | (தேர்தல் 30/11/1996 முதல் 2000 வரை) |  |
| உத்தரப்பிரதேசம் | கான் குஃப்ரான் ஜாஹிடி | இதேகா | (தேர்தல் 30/11/1996; 1998 வரை) |  |
| உத்தரப்பிரதேசம் | அகமது வாசிம் | இதேகா | (தேர்தல் 30/11/1996; 1998 வரை) |  |
| தமிழ்நாடு | வி. கே. துரைசாமி | திமுக | (தேர்தல் 26/11/1996; 2001 வரை; அதிமுக விலிருந்து விலகல்) |  |
| குசராத்து | யோகிந்த கே அல்காக் | இதேகா | (தேர்தல் 26/11/1996; 2000 வரை) | } |
# மத்திய மேற்கோள் நூலகம்

**மத்திய மேற்கோள் நூலகம்** (*Central Reference Library*) என்பது இந்தியாவின் கொல்கத்தாவில் உள்ள ஓர் இந்திய தேசிய நூலியல் நிறுவனம் ஆகும். இந்திய கலாச்சார அமைச்சகத்தின் கீழ் இந்நூலகம் இயங்குகிறது. அறிஞர்கள், பல்கலைக்கழகங்கள், நிறுவனங்கள் மற்றும் அரசு நிறுவனங்களுக்கு நூலியல் சேவைகளை வழங்குகிறது. அரிய மற்றும் பழைய புத்தகங்கள் மற்றும் ஆவணங்களை இந்நூலகம் இலக்கமுறைமையமாக்கத் தொடங்கியுள்ளது. புத்தகங்கள் மற்றும் செய்தித்தாள்கள் வழங்குதல் சட்டம் 1956 இன் படி, இந்தியாவின் எந்த வெளியீட்டாளரிடமிருந்தும் வெளியிடப்பட்ட மூன்று புத்தகங்களை மத்திய மேற்கோள் நூலகம் பெறுகிறது. 1954 ஆம் ஆண்டு புத்தக விநியோகச் சட்டத்தின் கீழ் தேசிய நூலகத்தில் பெறப்பட்ட புத்தகங்களின் அடிப்படையில் ஆங்கிலம் உட்பட இந்தியாவின் 14 வெவ்வேறு மொழிகளில் வெளியிடப்பட்ட புத்தகங்களின் அதிகாரப்பூர்வ பதிவான இந்திய தேசிய நூலகத்தை தொகுத்து வெளியிடுவதே இந்த நிறுவனத்தின் முதன்மை நோக்கமாகும். இந்திய மொழிகளில் மொழிநூல் பட்டியல்களைத் தொகுத்து அந்தந்த மாநில அரசுகளுடன் இணைந்து இந்நூலகம் வெளியிடுகிறது
# மத்திய மேற்கோள் நூலகம்

## வரலாறு

மத்திய மேற்கோள் நூலகம் 1955 ஆம் ஆண்டு இந்திய தேசிய நூலக வளாகத்தில் தேசிய நூலியல் மற்றும் ஆவண மையமாக நிறுவப்பட்டது.
# கை வலை

**கை வலை** (*Hand ne*t) அல்லது **கூம்பு வலை** என்றும் அழைக்கப்படுவது ஒரு மீன் பிடி வலையாகும். இந்த மீன்பிடி வலை அல்லது கண்ணி கூடை ஒரு கடினமான வளையத்தில் இணைக்கப்பட்டுத் திறந்து காணப்படும். இதனைக் கைப்பிடி ஒன்றின் ஒரு முனையில் பொருத்தப்பட்டிருக்கும் அல்லது பொருத்தப்படாமலும் இருக்கலாம். நீண்ட கைப்பிடி கொண்ட இந்த கை வலை பெரும்பாலும் மூழ்கு வலை என்று அழைக்கப்படுகிறது. கொக்கி ஒன்றில் பிடிபட்ட மீனை வெளியே எடுக்கத் தூண்டி பயன்படுத்தி மீன் பிடிப்பவர் பயன்படுத்தினால், இதனை **இறங்கும் வலை** என்றும் அழைப்பர்.  
பழங்காலத்திலிருந்தே நீரின் மேற்பரப்பில் காணப்படும் மீன்களைப் பிடிப்பதற்காக கை வலைகள் பயன்படுத்தப்பட்டு வருகின்றன. குறிப்பாக மஸ்கெல்லஞ்ச் அல்லது வடக்கு பைக் போன்ற வலைகள் நல்ல பயன்களைத் தரக்கூடியன. கை வலையில் பிடிக்கப்படும் மீன்களுக்கு உடல்ரீதியாக எவ்வித பாதிப்பும் ஏற்படாததால், கை வலைகள் மீன்களைப் பிடிப்பதற்கும், மீன்களை மீன் காட்சித் தொட்டியில் இடம் மாற்றவும் பெரும்பாலும் பயன்படுத்தப்படுகின்றன. சாக்கி சால்மன் மீன்பிடித்தலில் சிட்டினா, கெனாய் ஆறு மற்றும் காசிலோப் நதிகளில் கைவலைகள் பிரபலமாக உள்ளன. இங்கு மீன்பிடித்தல் பொதுவாக இரண்டு முதல் மூன்று வாரங்கள் நடைபெறும். இது அலாஸ்கா குடியிருப்பாளர்களின் வாழ்வாதாரமாகக் கருதப்படுகிறது. ஆழம் குறைந்த நீரில் நண்டுகளை பிடிப்பதற்கும் கை வலைகளைப் பயன்படுத்தலாம். நண்டுகள் சண்டையிட்டு, வலைகளைக் கடித்துச் சேதப்படுத்துவதால் துணி கண்ணிக்குப் பதிலாகக் கம்பி அல்லது நைலானைப் பயன்படுத்தலாம்.
# கை வலை

## வரலாறு

பாரம்பரிய மீனவர்களால் கை வலைகள் பரவலாகப் பயன்படுத்தப்படுகின்றன. சிறிய மீன்கள் குளங்களின் ஆழமற்ற நீரிலும் கடலின் மேற்பகுதியிலும் பிடிக்கக் கைவலைகள் பயன்படுகின்றன. கை வலையானது ஒரு கையில் பிடிக்கும் வகையில் சிறிய வலை முதல் பல ஆண்கள் இணைந்து வேலை செய்யும் வகையில் பெரிய வலைகள் வரை வெவ்வேறு அளவுகளில் தயாரிக்கப்படுகின்றன. வரலாற்று ரீதியாக, மேல் கிளாமத் ஆற்றின் கருக் மக்கள் கை வலைகள் மூலம் மீன்களை அறுவடை செய்தனர்.  
இங்கிலாந்தில், விலாங்கு மீன்களைப் பிடிப்பதற்கான ஒரே சட்டப்பூர்வ வழி கை வலையினைப் பயன்படுத்தி மீன் பிடிப்பதே ஆகும். இது ஆயிரக்கணக்கான ஆண்டுகளாக பாரெட் நதி மற்றும் செவர்ன் ஆறுகளில் நடைமுறையில் உள்ளது.
# கை வலை

## மேலும் பார்க்கவும்

- தூக்கும் வலை
- வார்ப்பு வலை
- பட்டாம்பூச்சி வலை
# கோயில் 360

**கோயில் 360** (*டெம்பிள் 360-Temple 360*) என்பது இந்திய அரசின் கலாச்சார அமைச்சர் மீனாட்சி லேகியால் தொடங்கப்பட்ட திட்டமாகும். இதன் மூலம் இந்து மதத்தில் உள்ள புனிதத் தலங்களை இணையவழியில் தரிசனம் செய்வதற்காகத் தொடங்கப்பட்டது. இது இந்தியாவின்75ஆவது சுதந்திரத் திருநாள் அமுதப் பெருவிழா நிகழ்வின் போது தொடங்கப்பட்டது.
# கோயில் 360

## செயல்பாடு

இந்தியாவிலிருந்து எந்த நேரத்திலும் 12 சோதிர்லிங்க தலங்கள் மற்றும் நான்குப் புனிதத் தலங்களை இணையவழி பார்வையிட அல்லது தரிசனம் செய்ய வழி வகை செய்கிறது.
# டோலிகஞ்ச் இரயில் நிலையம்

**டோலிகஞ்ச் ரயில் நிலையம்** (*Tollygunge railway station*) கொல்கத்தா புறநகர் இரயில் நிலையம், பட்ஜ் பட்ஜ் கிளைப் பாதையில் உள்ளது. இது இந்திய இரயில்வேயின் கிழக்கு இரயில்வே மண்டலத்தில் சீல்டா இரயில்வே கோட்டத்தின் அதிகார வரம்பிற்கு உட்பட்டது. இது இந்திய மாநிலமான மேற்கு வங்கத்தில் கொல்கத்தாவில் உள்ள டோலிகஞ்ச் பகுதிக்கு சேவை செய்கிறது.
# டோலிகஞ்ச் இரயில் நிலையம்

## வரலாறு

1890 இல், கிழக்கு வங்காள இரயில்வேயினால் 1,676 மில்லிமீட்டர் ( ஐந்து அடி ஆறு அங்குலம்) அளவுள்ள அகல ரயில்பாதை பாலிகஞ்ச் முதல் பஜ்-பஜ் வரையில் டோலிகன்ச் வழியாக அமைக்கப்பட்டது.
# டோலிகஞ்ச் இரயில் நிலையம்

## மின்மயமாக்கல்

1965-66 இல் 25 kV AC ஓவர்ஹெட் சிஸ்டத்துடன் பாலிகஞ்ச் இருந்து பஜ்-பஜ் வரை டோலிகஞ்ச் உட்பட மின்மயமாக்கல் நிறைவு செய்யப்பட்டது.
# டோலிகஞ்ச் இரயில் நிலையம்

## நிலைய வளாகம்

மேடை மிகவும் நன்றாக பாதுகாக்கப்பட்டுள்ளது. இந்த நிலையத்தில் தண்ணீர், சுகாதாரம் உள்ளிட்ட பல வசதிகள் உள்ளன. இந்த நிலையத்திற்கு சரியான அணுகுமுறை சாலை உள்ளது.
# மீனவ கிராமங்களின் பட்டியல்

தீவில் உள்ள சரக்கி மீன்பிடி கிராமத்தின் காட்சி]]
கடற்கரை, இந்தியா, தெற்கில் ]]  
**மீனவ கிராமங்களின் பட்டியல்** (List of fishing villages) என்பது மீன் பிடித் தொழிலை பிரதனாமக கொண்டு, மீன்பிடித் தளத்திற்கு அருகில் அமைந்துள்ள கிராமங்களாகும். இங்குள்ள மக்கள் மீன் பிடிப்பது மற்றும் கடல் உணவுகளை அறுவடை செய்வதை அடிப்படையாகக் கொண்டுள்ளனர்.
# மீனவ கிராமங்களின் பட்டியல்

## மீன்பிடி கிராமங்கள்

- அக்விடா, கானா
- அமெட், இந்தோனேசியா
- பெத்சைடா, இசுரேல் (வரலாற்று)
- கப்பர்நாம், இசுரேல் (வரலாற்று)
- சிபு, சப்பான்
- சோர்கோர், கானா
- குவான்ச்சா, பெரு
- ககாபீர், பாக்கித்தான்
- மார்சாக்ஸ்லோக், மால்டா
- மயிலிடி, இலங்கை
- நின்க் துயு, வியட்நாம்
- ரெபோசாரி, பின்லாந்து
- சலேஹாபாத், பாக்கித்தான்
- சயுலிதா, நயாரிட், மெக்சிகோ
- ஸ்மைகெஹுக், சுவீடன்
- சுகுரிஜு, பிரேசில்
- தாகங்கா, கொலம்பியா
- தகாசூட், மொராக்கோ
- உடப்பு, இலங்கை
- வோலண்டம், நெதர்லாந்து
- வால்ராவெர்ஜிடே, பெல்ஜியம்
# மீனவ கிராமங்களின் பட்டியல்

## மீன்பிடி கிராமங்கள்

### கனடா

- லாட்னர், பிரித்தானிய கொலம்பியா
- பழைய பெர்லிகன், நியூஃபவுண்ட்லேண்ட் மற்றும் லாப்ரடோர்
- ஓவர்டன், நோவா ஸ்கோடியா
- பெக்கிஸ் கோவ், நோவா ஸ்கோடியா
- ரெட் பே, நியூஃபவுண்ட்லேண்ட் மற்றும் லாப்ரடோர்
- செயின்ட் லாரன்ட், மனிடோபா
- ஸ்டீவெஸ்டன், பிரித்தானிய கொலம்பியா
- டில்டிங், நியூஃபவுண்ட்லேண்ட் மற்றும் லாப்ரடோர்
# மீனவ கிராமங்களின் பட்டியல்

## மீன்பிடி கிராமங்கள்

### சீனா

- போ டோய் ஓ, ஆங்காங்
- டாய் ஓ, ஆங்காங்
- யாங்லிங்கங், ஜியாங்சு
# மீனவ கிராமங்களின் பட்டியல்

## மீன்பிடி கிராமங்கள்

### டென்மார்க்

- சினாஜிபாக்
- சர்வாகூர், பரோயே தீவுகள்
- தைபோரோன்
- வொருபூர்
# மீனவ கிராமங்களின் பட்டியல்

## மீன்பிடி கிராமங்கள்

### எஸ்டோனியா

- அல்ட்ஜா
- காஸ்மு
- பிராங்லி
# மீனவ கிராமங்களின் பட்டியல்

## மீன்பிடி கிராமங்கள்

### பிரான்ஸ்

- பார்ஃப்ளூர், மாஞ்சே
- சிபோர், நியூ அக்விடைன்
- டவுர்னெனெஸ், ஃபினிஸ்டெர்
- கிரான்வில், மாஞ்சே, மாஞ்சே
- லு கில்வினெக், ஃபினிஸ்டர்
- Ile-de-Sein, Finistère
- பைம்போல், கோட்ஸ்-டி ஆர்மர்
- Saint-Jean-de-Luz, Nouvelle-Aquitaine
# மீனவ கிராமங்களின் பட்டியல்

## மீன்பிடி கிராமங்கள்

### கிரீசு

- அஜியோஸ் நிகோலாஸ்
- அலிக்ஸ்
- சரகி
- காசியோபி
- சிக்ரி
# மீனவ கிராமங்களின் பட்டியல்

## மீன்பிடி கிராமங்கள்

### ஐஸ்லாந்து

- போலுங்கர்விக்
- ஹ்ஜால்டேரி
- ஸ்டோக்சேரி
- சுவாவிக்
- சூரேரி
# மீனவ கிராமங்களின் பட்டியல்

## மீன்பிடி கிராமங்கள்

### இந்தியா

- புத்தன்தோப், கேரளா
- கோவளம், சென்னை, தமிழ்நாடு
- இரவிபுத்தன்துறை, தமிழ்நாடு
# மீனவ கிராமங்களின் பட்டியல்

## மீன்பிடி கிராமங்கள்

### அயர்லாந்து

- அன் ரின்
- டன்மோர் கிழக்கு
- ஈஸ்கி
# மீனவ கிராமங்களின் பட்டியல்

## மீன்பிடி கிராமங்கள்

### இத்தாலி

- போர்டோபினோ, லிகுரியா
- வெர்னாசா, லிகுரியா
# மீனவ கிராமங்களின் பட்டியல்

## மீன்பிடி கிராமங்கள்

### மால்டா

- மார்சஸ்கலா
- மார்சல்ஃபோர்ன்
- மார்சாக்ஸ்லோக்
- புகிப்பா
# மீனவ கிராமங்களின் பட்டியல்

## மீன்பிடி கிராமங்கள்

### நார்வே

- பிடி
- ஹோவ்டென்
- காமோய்வர்
- மொஸ்கென்ஸ்
- நிக்சுண்ட்
- ஓனா
- ரெய்ன்
# மீனவ கிராமங்களின் பட்டியல்

## மீன்பிடி கிராமங்கள்

### போர்த்துகல்

- அல்வோர்
- அவிரோ
- காசுகாய்சு
- கமாரா டி லோபோசு
- கார்வோயிரோ
- நாசரே
- ஓல்ஹோசு டி அகுவா
- பெனிச்சே
- சலேமா
# மீனவ கிராமங்களின் பட்டியல்

## மீன்பிடி கிராமங்கள்

### தென்னாப்பிரிக்கா

- ஆம்ஸ்டர்டாம்ஹோக்
- ஹோண்டெக்லிப் பே
# மீனவ கிராமங்களின் பட்டியல்

## மீன்பிடி கிராமங்கள்

### ஸ்பெயின்

- பெர்மியோ, பாஸ்க் நாடு
- எலான்ட்சோப், பாஸ்க் நாடு
- கெட்டாரியா, பாஸ்க் நாடு
- ஹோண்டரிபியா, பாஸ்க் நாடு
- லெக்கிட்டியோ, பாஸ்க் நாடு
- லாஸ் நீடோஸ், முர்சியாவின் பகுதி
- முட்ரிகு, பாஸ்க் நாடு
- ஒன்டரோவா, பாஸ்க் நாடு
- ஓரியோ, பாஸ்க் நாடு
- சா ரியரா, கேட்டலோனியா
- சாண்டா போல, வலென்சியன் சமூகம்
- ஜுமாயா, பாஸ்க் நாடு
# மீனவ கிராமங்களின் பட்டியல்

## மீன்பிடி கிராமங்கள்

### சுரினாம்

- போஸ்காம்ப்
- பிராம்ஸ்பண்ட்
# மீனவ கிராமங்களின் பட்டியல்

## மீன்பிடி கிராமங்கள்

### துருக்கி

- குமுசுலுக்
- பெக்சிமெட்
# மீனவ கிராமங்களின் பட்டியல்

## மீன்பிடி கிராமங்கள்

### ஐக்கிய இராச்சியம்

- கேட்டலான் விரிகுடா, ஜிப்ரால்டர்
# மீனவ கிராமங்களின் பட்டியல்

## மீன்பிடி கிராமங்கள்

### ஐக்கிய இராச்சியம்

#### இங்கிலாந்து

- Cadgwith
- குல்லர்கோட்டுகள்
- லமோர்னா
- சுட்டி துளை
- போர்ட் ஐசக்
- ராபின் ஹூட் விரிகுடா
- பாறை
# மீனவ கிராமங்களின் பட்டியல்

## மீன்பிடி கிராமங்கள்

### ஐக்கிய இராச்சியம்

#### வட அயர்லாந்து

- ஆர்ட் கிளாஸ்
- போர்டவோகி
# மீனவ கிராமங்களின் பட்டியல்

## மீன்பிடி கிராமங்கள்

### ஐக்கிய இராச்சியம்

#### இசுக்கொட்லாந்து

- கிழக்கு ஹெவன்
- ஹாரோ
- லோச்சின்வர்
- நியூஹேவன்
- பிட்டன்வீம்
- போர்ட்மஹோமேக்
- செயின்ட் அபிஸ்
# மீனவ கிராமங்களின் பட்டியல்

## மீன்பிடி கிராமங்கள்

### ஐக்கிய இராச்சியம்

#### வேல்ஸ்

- படகுப்பக்கம்
# மீனவ கிராமங்களின் பட்டியல்

## மீன்பிடி கிராமங்கள்

### அமெரிக்கா

- டெலாக்ரோயிக்ஸ் தீவு, லூசியானா
- ரெஜியோ, லூசியானா
- கவுனோலு, ஹவாய் (வரலாற்று)
- புஉபேஹே, ஹவாய்
- செயிண்ட் மாலோ, லூசியானா (வரலாற்று)
- ஷெல் பீச், லூசியானா
- வில்லா பெஸ்குவேரா, புவேர்ட்டோ ரிக்கோ
- வான்செஸ், வட கரோலினா
- சிடார் கீ, புளோரிடா
# மீனவ கிராமங்களின் பட்டியல்

## மேலும் பார்க்கவும்

- சமூக ஆதரவு மீன்பிடி
- மீன்பிடித்தல்
- மீன்பிடி தொழில்
- உரு மக்கள் - பெரு மற்றும் பொலிவியா, டிடிகாக்கா புனோ ஏரியில் உள்ள நாற்பத்திரண்டு சுய-நாகரீக மிதக்கும் தீவுகளில் வாழும் இன்கானுக்கு முந்தைய மக்கள்
# ஓனோமார்கஸ்

**ஓனோமார்கஸ்** (*Onomarchus*, ) என்பவர் மூன்றாம் புனிதப் போரில் போசியன்களின் தளபதியாக இருந்தவர். இவர் பிலோமீலசின் சகோதரரும், தியோட்டிமசின் மகனும் ஆவார். இவரது சகோதரரின் மரணத்திற்குப் பிறகு இவர் போசியன்களின் தளபதியாக ஆனார். மேலும் இவர் இறுதியாக தோல்வி அடையும் வரை ஒரு போர்வெறிக் கொள்கையைப் பின்பற்றினார்.
# ஓனோமார்கஸ்

## போசியன்களின் தளபதி

ஓனோமார்கஸ் தனது சகோதரர் பிலோமெலசின் தலைமையிலான போசியன் இராணுவத்தின் ஒரு பிரிவுக்கு தளபதியாக இருந்தார். டித்தோரியாவில் நடந்த போர் நடவடிக்கையில் பிலோமெலஸ் இறந்தார். போருக்குப் பிறகு சிதறிய போசியன் படைகளை ஒருங்கிணைத்து ஓனோமார்கஸ் தெல்பிக்கு பின்வாங்கினார். பின்னர் நடந்த மக்கள் கூட்டத்தில் ஓனோமார்கஸ் மிதவாத பிரிவினரின் ஆலோசனைக்கு எதிராக போரைத் தொடர வேண்டும் என்று கடுமையாக வலியுறுத்தினார்.  
கிமு 354 / 353 குளிர்காலத்தில், போசியன்கள் பிலோமெலசுக்கு அடுத்து ஓனோமார்கசை தலைமைத் தளபதியாக நியமிக்க முடிவு செய்தனர். இவரது போர்த்தொடருக்கான நிதியுதவியைப் பொறுத்த வரை, தெல்பியின் அப்பலோ கோயிலின் புனிதப் காணிக்கை நிதியிலிருந்து 'கடன் வாங்கிய' அவரது சகோதரர் மற்றும் முன்னோடிகளை விட ஓனோமார்கஸ் ஒரு படி மேலே சென்று கூச்சமில்லாமல் மிகுதியாக செலவழித்தார். இருப்பினும், துல்லியமான பதிவுகளை வைத்திருந்தார். அவர் உண்மையில் போசிசை எதிர்த்த அனைத்து அரசுகளின் சொத்துக்களையும் பறிமுதல் செய்தார். மேலும் கோயியில் திரட்டப்பட்டிருந்த செல்வத்தை முழுமையாகப் பயன்படுத்தினார். தெல்பியின் செல்வத்தைப் பயன்படுத்தி, பெரிய அளவிலான கூலிப்படையைத் திரட்டி அவற்றை பராமரித்தார். மேலும் பல எதிரி நாடுகளுக்கு கையூட்டு கொடுத்து, தெசாலியர்களின் கூட்ணியில் இருந்து வெளியேறி நடுநிலை நிலையை மேற்கொள்ளுமாறு செய்தார். இவ்வாறு, மிகவும் ஆபத்தான தனது எதிரிகளிடமிருந்து தன்னைக் காத்துக் கொண்ட இவர், மீதமுள்ள எதிரிகளுக்கு சவாலாக இருந்தார்.
# ஓனோமார்கஸ்

## போர்த்தொடர்கள்

ஓனோமார்கசின் போர்த்தொடர்கள் கிமு 353 இல் தொடங்கியது. இவர் லோக்ரிஸ் மீது படையெடுத்தார். திரோனியம் நகரத்தை கைப்பற்றினார். ஆம்பிசாவை சரணடைய வற்புறுத்தினார். டோரியன் டெட்ராபோலிசை அழித்தார். இறுதியாக போயோட்டியாவுக்கு எதிராக தனது ஆயுதங்களைத் திருப்பினார். அங்கு இவர் ஆர்கோமெனசை அழைத்துச் சென்று செரோனியாவை முற்றுகையிட்டார். ஆனால் அதற்கு மேல் எதுவும் செய்ய முடியாமல் பின்வாங்க வேண்டிய கட்டாயம் ஏற்பட்டது.  
செரோனியாவின் முற்றுகையைத் தொடர்ந்து, மக்கெடோனின் இரண்டாம் பிலிப்பால் தாக்கப்பட்ட பெரேயின் சர்வாதிகாரி லைகோஃப்ராவிடமிருந்து இவரது உதவி கோரப்பட்டது. முதலில் ஓனோமார்கஸ் 7000 பேர் கொண்ட இராணுவத்துடன் தனது சகோதரர் பைலசை தெசலிக்கு அனுப்பினார். ஆனால் அவர்கள் பிலிப்பின் படைகளால் தோற்கடிக்கப்பட்டனர். ஓனோமார்கஸ் லைகோஃப்ரானுக்கு ஆதரவாக தனது முழுப் படையுடன் அணிவகுத்துச் சென்றார். இரண்டு தொடர்ச்சியான போர்களில் பிலிப்பை தோற்கடித்து, அவரை தெசலியிலிருந்து வெளியேற்றினார்.  
ஓனோமார்கஸ் பின்னர் போயேட்டியா திரும்பினார். பின்னர் இவர் ஒரு போரில் வீழ்த்தி கொரோனியா நகரத்தை கைப்பற்றினார். மீண்டும் தெசலி மீது படையெடுத்த பிலிப்பிற்கு எதிராக போரிட லைகோஃப்ரானால் உதவிக்கு இவர் மீண்டும் அழைக்கப்பட்டார். 20,000 பேர் கொண்ட காலாட்படை, 500 பேர் கொண்ட குதிரைப்படை (மற்றொரு தரவின்படி 3000 குதிரைகள் ) கொண்ட தனது படையுடன் தன் கூட்டாளிக்கு ஆதரவாக ஓனோமார்கஸ் விரைந்தார். இருப்பினும், பிலிப் இவரை விட மிகுதியான படை வலிமையோடு இருந்தார்: அங்கே ஒரு கடும் சண்டை நடந்தது. இதில் தெசலியன் குதிரைப்படையின் மேன்மை பிலிப்புக்கு ஆதரவாக போர் முடிவு ஏற்பட காரணமாயிற்று.
# ஓனோமார்கஸ்

## தோல்வி

குரோக்கஸ் ஃபீல்ட் போரில் ஓனோமார்கஸ் தோற்கடிக்கப்பட்டார். இந்தப் போர் கி.மு. சு 352 இல் ஓனோமார்கோசின் தலைமையிலான போசிசின் படைகளுக்கும், பிலிப்பின் கீழ் ஒருங்கிணைந்த தெசாலியா மற்றும் மாசிடோனிய இராணுவத்திற்கும் இடையே நடந்தது. போசியன்கள் பிலிப்பின் படைகளால் தீர்க்கமாக தோற்கடிக்கப்பட்டனர்.
# ஓனோமார்கஸ்

## இறப்பு

கிமு 352 இல் இறந்த ஓனோமார்கசின் மரணம் பற்றி எழுதபட்டுள்ள விவரங்களில் மாறுபாடுகள் உள்ளன. போரில் இருந்து தப்பிப் பிழைத்த ஓனோமார்கஸ் மற்றும் பலர் கடலோரத்தில் ஏதெனிய தளபதி சார்சின் கீழ் இருந்த ஏதெனியன் கப்பல்களை நீந்தி அடையலாம் என்ற நம்பிக்கையில் நீந்திச் சென்று கடலில் மூழ்கியதாக கூறப்படுகிறது. உரோமானிய வரலாற்றாசிரியர் யூசிபியஸ் கப்பலுக்கு நீந்திச் செல்லும் இந்த முயற்சியில் மூழ்கிவிட்டார் என்று கூறுகிறார். பண்டைய கிரேக்க வரலாற்றாசிரியரான டியோடோரஸ் (XVI 35 ) இவர் பிலிப்பால் கைது செய்யப்பட்டுக் கொல்லப்பட்டதாகக் கூறுகிறார். இவர் தன் சொந்த வீரர்களாலேயே ஈட்டிகளால் குத்தப்பட்டு இறந்ததாக பாசேனியஸ் கூறுகிறார்.  
ஓனோமார்கசின் உடல் பிலிப்பால் கைப்பற்றப்பட்டது அவர் செய்த பலிகளுக்கான தண்டனையாக சிலுவையில் அறையப்பட்டார். இரண்டு ஆண்டுகளுக்கு முன்பு தெல்பியில் உள்ள அப்பல்லோ சிற்றாலயத்திற்கு எதிராக அவர்கள் செய்த செயல்களுக்கு தண்டனையாக அவர் 3000 போசியன் பணயக்கைதிகளையும் கொன்றதாக சில ஆதாரங்கள் தெரிவிக்கின்றன.
# மாநிலங்களவைத் தேர்தல்கள் 1984

**மாநிலங்களவைத் தேர்தல்கள் 1984** (*1984 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1984ஆம் ஆண்டு நடைபெற்ற தேர்தல்கள் ஆகும்.
# மாநிலங்களவைத் தேர்தல்கள் 1984

## தேர்தல்கள்

பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுக்க 1984ல் தேர்தல்கள் நடத்தப்பட்டன. *பட்டியல் முழுமையடையவில்லை.*
# மாநிலங்களவைத் தேர்தல்கள் 1984

## இடைத்தேர்தல்

கீழ்க்கண்ட இடைத்தேர்தல் 1984 ஆம் ஆண்டு நடைபெற்றது.  
மாநில - உறுப்பினர் - கட்சி
| - | பீகார் | ஆனந்த் பிரசாத் சர்மா | இதேகா | தேர்தல் 22/08/1984; 1988 வரை |
| --- | --- | --- | --- | --- |
| மேற்கு வங்காளம் | சாந்திமோய் கோஷ் | சிபிஎம் | தேர்தல் 22/08/1984; 1987 வரை; இறப்பு 31/10/1986 | } |  
1.
# எமிலி பிளண்ட்

**எமிலி ஒலிவியா லாரா பிளண்ட்** (ஆங்கிலம்: Emily Olivia Laura Blunt; பிறப்பு 23 பிப்ரவரி 1983) ஒரு பிரித்தானிய நடிகை ஆவார். தனது நடிப்பிற்காக பல்வேறு விருதுகளை வென்றுள்ளார், அவற்றில் சில - கோல்டன் குளோப் விருது மற்றும் திரை நடிகர்கள் குழுமம் விருது. இதற்கு மேல் மூன்று பிரித்தானிய அகாடமி திரைப்பட விருதுகளுக்கு பரிந்துரைக்கப்பட்டுள்ளார். *போர்ப்ஸ்* இவரை 2020 இன் சிறந்த நடிகைகளில் ஒருவராக அறிவித்துள்ளது.  
*லூப்பர்* (2012), *எட்ஜ் ஒப் டுமாரோ* (2014), *இன்டோ தி வூட்ஸ்* (2014), *சிக்காரியோ* (2015) ஆகிய திரைப்படங்களில் நடித்துள்ளார்.  
தனது கனவர் ஜாண் கிரசின்சுகிவுடன் பிளண்ட்]]
# இந்திய பட்டாம்பூச்சி மீன்

**இந்தியப் பட்டாம்பூச்சி மீன்** (Indian butterflyfish)(கீடோடான் மிட்ரேடசு), **தலைப்பட்டை பட்டாம்பூச்சி மீன்** என்றும் அழைக்கப்படுகிறது. இது கடல் கதிர்-துடுப்பு மீன் வகையாகும். இது கீட்டோடொன்டிடே குடும்பத்தைச் சேர்ந்த பட்டாம்பூச்சி மீன் ஆகும். இது இந்தியப் பெருங்கடலில் காணப்படுகிறது.
# இந்திய பட்டாம்பூச்சி மீன்

## விளக்கம்

இந்தியப் பட்டாம்பூச்சி மீனின் உடல் மஞ்சள் நிறமுடையது. இது இரண்டு பரந்த, கருப்பான சாய்வான பட்டைகளைப் பக்கவாட்டில் கொண்டுள்ளது. கண்ணுக்குக் கீழே ஆரஞ்சு நிறத்தில் ஒரு கருப்புக் கண் பட்டை உள்ளது. இடுப்பு துடுப்பு, முதுகு துடுப்பு, குத மற்றும் வால் துடுப்புகள் மஞ்சள் நிறத்தில் உள்ளன.
# இந்திய பட்டாம்பூச்சி மீன்

## பரவல்

இந்தியப் பட்டாம்பூச்சி மீன்கள் இந்தியப் பெருங்கடலில் பரவிக் காணப்படுகின்றன. ஆத்திரேலியாவில் உள்ள கொக்கோசு தீவுகள் மற்றும் கிறிஸ்துமசு தீவு, மாலத்தீவுகள், மொரீஷியஸ், ரீயூனியன், அமிரண்டே தீவுகள் மற்றும் சீசெல்சு உள்ள காசுமோலிடோ தீவு மற்றும் பிரித்தானிய இந்தியப் பெருங்கடல் பகுதியில் சாகோஸ் தீவுக்கூட்டம் ஆகியவற்றில் காணப்படுகிறது. இந்த சிற்றினம் மிதவை விலங்குகளை மற்றும் கடலடிப் பகுதியில் காணப்படும் முதுகெலும்பில்லாத உயிரினங்களை உணவாக உட்கொள்கிறது.
# இந்திய பட்டாம்பூச்சி மீன்

## வகைப்பாட்டியல்

இந்தியப் பட்டாம்பூச்சி மீனை முதன்முதலில் 1860ஆம் ஆண்டில் செருமனியில் பிறந்த பிரித்தானிய விலங்கியல் நிபுணர் ஆல்பர்ட் குந்தர் (1830-1914 ) மொரிசியசை சார்ந்தது எனக் கூறியுள்ளார்.
# இந்திய பட்டாம்பூச்சி மீன்

## பயன்பாடு

இந்தியப் பட்டாம்பூச்சி மீன், மீன் வணிகத்தில் அதிக விலைக்கு விற்கப்படுகிறது. ஏனெனில் இந்த மீன் ஆழமான நீரில் எப்போதாவது சேகரிக்கப்படுகின்றன.
# கி. ஸ்ரீதரன்

**கி.ஸ்ரீதரன்**, இந்தியாவின், தமிழ்நாடு மாநிலம், நாகப்பட்டினம் மாவட்டம், மயிலாடுதுறை வட்டம், முடிகண்டநல்லூர் (அஞ்சல் குறியீட்டு எண் 609109) கிராமத்தில் எம்.ஆர்.கிருஷ்ணப்பா, பங்கஜவல்லி இணைக்குப் பிறந்தவர் ஆவார். 1948 ஆம் ஆண்டு செப்டம்பர் மாதம் 29 ஆம் தேதியன்று இவர் பிறந்தார். திருவரங்கம் ஆண்கள் உயர்நிலைப்பள்ளியில், தனது பள்ளிப்படிப்பையும், பின்னர் திருச்சியில் பி.எஸ்.சி புவியியல் படிப்பையும் முடித்த இவர் சென்னைப் பல்கலைக்கழகத்தில் பண்டைய வரலாறு மற்றும் தொல்லியல் பிரிவில் எம்.ஏ., பட்டம் பெற்றார். தமிழ்நாடு அரசு தொல்லியல் துறையில் 1974 ஆம் ஆண்டில் தொல்லியல் ஆய்வாளராகப் பணியில் சேர்ந்தார். அகழாய்வாளர் (1977 - 81); பதிவு அலுவலர் (1981 - 2007) ஆகிய பதவிகளை வகித்த இவர் தொல்லியல் துணை கண்காணிப்பாளராக (துணை இயக்குநர்) பணி ஒய்வு பெற்றார்.